  Туспуктэм: Удмуртиысь физической культурая но спортъя министерстволэн пресс-службаез Наталия Сильвестрова Удмуртиысь спортсменъёс велоспортъя Россилэн первенствояз но огъяросси ӵошатсконъёсын BMX фристайл парк амалъя кык зарни, кык азвесь но одӥг бронза медаль басьтӥзы. Ӵошатсконъёс Ижкарын 10-13 гудырикошконэ ортчизы. Со сярысь элькунысь физической культурая но спортъя министерстволэн пресс-службаез ивортӥз. Ӵошатсконъёсы 11 улосвылысь спортсменъёс пыриськизы. Ярослав Анферов но Роман Шишлов нырысетӥ инты басьтӥзы, Даниил Долгих но Александр Казаков кыкетӥ луизы, Данил Козлов бронза медаль басьтӥз. Озьы ик Александр Казакон спортъя мастерлэсь эсэпрадзэ быдэстӥз. Тодэ вайытом, Сарапулысь спортсмен памп-трекъя Дунне чемпионатлэн быръён люкетаз вормиз. Удмуртиысь спортсменъёс маунтинбайкъя ӵошатсконъёсын зарни, азвесь но бронза медальёс басьтӥзы. Тегъёс: Спорт велоспорт ӵошатсконъёс Ижкар Удмуртия  